# Obrazloženje

**Proračuna Općine Janjina za 2024. god. i**

**Projekcije Proračuna za 2025. i 2026. godinu**

*OPĆI DIO*

Proračun Općine Janjina za razdoblje 2024.-2026. godine izrađuje se temeljem članaka 27-37. Zakona o proračunu (“Narodne novine RH”, br. 144/21).

Polazište za izradu Prijedloga Proračuna za razdoblje 2024.-2026. godine bile su Upute za izradu proračuna JLP(R)S za razdoblje 2024-2026. godine koje je izradilo Ministarstvo financija zajedno sa programom stabilnosti Republike Hrvatske za razdoblje 2024. – 2026..

Izrada Proračuna Općine Janjina za razdoblje 2024.-2026. godine obilježena je značajnim promjenama Zakona o proračunu (NN 144/21) koji je stupio je na snagu 1.1.2022. godine, a primjenjuje se na proračunsko razdoblje od 2023.-2026. godine.

Najznačajnije novosti Zakona vezane za izradu proračuna:

* Proračun se donosi na drugoj razini ekonomske klasifikacije, tj. na razini skupine Računskog plana, što je manje detaljno u odnosu na ranije kad se proračun donosio na trećoj razini ekonomske klasifikacije, tj. na razini podskupine Računskog plana. Donošenje proračuna na manje detaljnoj razini omogućiti će veću fleksibilnost u izvršavanju proračuna.
* Proračun se sastoji od općeg dijela kojeg čini sažetak, račun prihoda i rashoda, rashodi prema funkcijskoj klasifikaciji, račun financiranja te posebnog dijela i obrazloženja. Prema prijašnjem Zakonu, proračun se sastojao od općeg dijela, posebnog dijela i plana razvojnih programa. Novim Zakonom obrazloženje postaje sastavni dio proračuna.

Na izradu Proračuna Općine Janjina za razdoblje 2024.-2026. godine utjecao je i Zakon o uvođenju eura kao službene valute RH (57/22 i 88/22) temeljem kojeg se **proračun za razdoblje 2024-2026. god. donosi u valuti euro.**

Uz Proračun 2024. godine, predlaže se i Projekcija proračuna za razdoblje 2025. - 2026. godine.

Proračunom i projekcijom je planiran nastavak ulaganja Općine u kapitalne investicije. Po dobivanju obavijesti o prihvaćanju nekog od prijavljenih projekata sa sufinanciranje, predložit će se izmjene i dopune proračuna. Proračunom se nastavljaju značajnija ulaganja u komunalnu infrastrukturu (izgradnja novih i sanacija i uređenje postojećih objekata infrastrukture, širenje groblja u Sreseru i Osobjavi, uređenje i održavanje pomorskog dobra).

Proračunom kod javnih potreba planirana su sredstva za izdvajanja u predškolskom odgoju, u razvoj civilnog društva, a poseban naglasak se daje kod socijalnih prava i drugih potpora stanovništvu (subvencije prijevoza, naknade za novorođenu djecu i sklopljene brakove, božićnice umirovljenicima).

Prijedlogom Proračuna Općine Janjina za 2024. godinu planiraju se prihodi i primici u iznosu od 1.378.510,00 EUR te rashodi i izdaci u iznosu 1.378.510,00 EUR.

## A PRIHODI I PRIMICI

Prihodi i primici Proračuna za 2024. godinu prema ekonomskoj klasifikaciji obuhvaćaju prihode poslovanja, prihode od prodaje nefinancijske imovine, te primitke od financijske imovine i zaduživanja.

Prijedlogom Proračuna Općine Janjina za 2024. godinu planiraju se prihodi i primici u iznosu od **1.378.510,00 EUR .** Od tog iznosa se **889.020,00 EUR** odnosi na prihode, a **66.360,00 EUR** na primitke od zaduživanja.

U nastavku se daje pregled planiranih prihoda i primitaka u 2023. godini, te usporedba sa planom u 2022. godini:

***Tablica 1.* Planirani prihodi i primici Proračuna Općine Janjina za 2023.**

**-euri**

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA PRIHODA/PRIMITAKA** | **PLAN 2023** | **PLAN 2024** |  |  |
| **UKUPNO PRIHODI/PRIMICI** | | **889.020,00** | **1.268.510,00** |  |  |
| **6** | **Prihodi poslovanja** | **822.400,00** | **1.208.310,00** |  |  |
| 61 | Prihodi od poreza | 244.540,00 | 431.500,00 |  |  |
| 63 | Pomoći iz inozemstva i od subjekata unutar općeg proračuna | 367.640,00 | 550.500,00 |  |  |
| 64 | Prihodi od imovine | 17.040,00 | 23.050,00 |  |  |
| 65 | Prihodi od upravnih i administrativnih pristojbi, pristojbi po posebnim propisima i naknada | 58.880,00 | 67.860,00 |  |  |
| 66 | Prihodi od prodaje proizvoda i roba te pruženi usluga i prihodi od donacija | 134.040,00 | 134.400,00 |  |  |
| 68 | Kazne i upravne mjere | 260,00 | 1.000,00 |  |  |
| **7** | **Prihodi od prodaje nefinancijske imovine** | **66.620,00** | **60.200,00** |  |  |
|  |  |  |  |  |  |
| 72 | Prihodi od prodaje proizvedene dugotrajne imovine | 66.620,00 | 60.200,00 |  |  |
| 8 | **Primici od financijske imovine i zaduživanja** | 66.360,00 | 110.000,00 |  |  |
| 84 | Primici od zaduživanja | 66.360,00 | 110.000,00 |  |  |
| **5** | **Izdaci za financijsku imovinu i otplate zajmova** | **3.980,00** | **60.200,00** |  |  |
| 54 | Izdaci za otplatu glavnice primljenih kredita i zajmova | 3.980,00 | 60.200,00 |  |  |

**Skupina 61**- Prihodi od poreza za 2024. godinu planirani su u iznosu 431.500,00 EUR. Unutar poreznih prihoda porez i prirez na dohodak su planirani za 2024. u iznosu 125.000,00 EUR. Porezi na imovinu planirani su u iznosu 300.000,00 EUR (dio ostvarenja ovih poreza ovisi o kretanju na tržištu nekretnina) i porezi na robu i usluge (porez na potrošnju) 6.500,00 EUR.

**Skupina 63**–Pomoći iz inozemstva i subjekata unutar općeg proračuna planirani su u visini 550.500,00 EUR.

U strukturi na podskupinama računa planirano je:

1. 633 Pomoći proračunu iz drugih proračuna – 447.500.00 EUR, a odnose se na tekuće pomoći iz državnog i županijskog proračuna u iznosu 22.500,00 EUR te kapitalne pomoći iz državnog i županijskog proračuna 425.000,00 EUR za završetak projekta uređenja pomorskog dobra u Dračama i Sreseru, za projekt izgradnje vodovodnog podsustava u Osobjavi (naselje bez tekuće vode), uređenje rive u centru Sresera, za kupnju novih kontejnera i kanti te nabavu novog kamiona za prikupljanje i odvoz komunalnog otpada, za uređenje pomorskog dobra u Dračama, Sreseru i Osobjavi, projektnu dokumentaciju, projekt aglomeracije, uređenje i asfaltiranje ulica i putova na području općine Janjina, završetak obnove crkve u Popovoj luci.
2. 634 Tekuće pomoći od HZZZ za provedbu projekta ZAŽELI po mjerama HZZZa 3.000,00 EUR . i kapitalne pomoći od izvanproračunskih korisnika 100.000,00 EUR. (Fond za zaštitu okoliša u energetske učinkovitosti-nabava kamiona za prikupljanje i odvoz komunalnog otpada).

**Skupina 64** - Prihodi od imovine planiraju se u iznosu od 23.050,00,00 EUR. Odnose se na kamate na depozite po viđenju, naknade za koncesije 1.000,00 EUR, prihode od zakupa poslovnih objekata 10.000,00 EUR, ostale naknade za korištenje nefinancijske imovine 11.940,00 EUR (HAKOM) te ostale prihode od nefinancijske imovine 100,00EUR (legalizacija).

**Skupina 65** - Prihodi od administrativnih pristojbi i pristojbi po posebnim propisima i naknada planiraju se u iznosu od 67.860,00 EUR. Jedan dio ovih prihoda su prihodi od komunalne naknade (22.000,00 EUR) i komunalnog doprinosa (30.000,00 EUR).Prihod od turističkih i upravnih pristojbi planira se u iznosu od 15.000,00 EUR

**Skupina 66 -** Prihodi od prodaje proizvoda i robe te pruženih usluga i prihodi od donacija – 134.400,00 EUR odnosi se na prihod od pruženih usluga za prikupljanje i odvoz komunalnog otpada 115.000,00 EUR, te kapitalne donacije od trgovačkih društava 19.400,00 EUR.

**Skupina 68** – Kazne, upravne mjere i ostali prihodi planirani su u iznosu od 1.000,00 EUR.

**Skupina 72** - Prihodi od prodaje nefinancijske imovine planiraju se u iznosu od 60.200,00 EUR.

**Skupina 84**– Primici od financijske imovine i zaduživanja planiraju se u iznosu od 110.000,00 EUR.

## **B. RASHODI I IZDACI**

Prijedlogom Proračuna Općine Janjina za 2023. godinu planiraju se rashodi i izdaci u iznosu od 1.378.510,00 EUR.

***Tablica 2.* Planirani rashodi i izdaci Proračuna Općine Janjina za 2024.**

|  |  |  |  |  |  |
| --- | --- | --- | --- | --- | --- |
| **BROJ KONTA** | **VRSTA RASHODA/IZDATKA** |  | **PLAN 2024.** |  |  |
| **UKUPNO RASHODI/IZDACI** | |  | 1.378.510,00 |  |  |
| **3** | **Rashodi poslovanja** |  | **512.210,00** |  |  |
| 31 | Rashodi za zaposlene |  | 132.790,00 |  |  |
| 32 | Materijalni rashodi |  | 242.930,00 |  |  |
| 34 | Financijski rashodi |  | 2.200,00 |  |  |
| 35 | Subvencije |  | 1.590,00 |  |  |
| 36 | Pomoći dane u inozemstvo i unutar općeg proračuna |  | 32.000,00 |  |  |
| 37 | Naknade građanima i kućanstvima na temelju osiguranja i druge naknade |  | 28.000,00 |  |  |
| 38 | Ostali rashodi |  | 72.700,00 |  |  |
|  |  |  |  |  |  |
| **4** | **Rashodi za nabavu nefinancijske imovine** |  | **806.100,00** |  |  |
| 41 | Rashodi za nabavu neproizvedene dugotrajne imovine |  | 19.500,00 |  |  |
| 42 | Rashodi za nabavu proizvedene dugotrajne imovine |  | 786.600,00 |  |  |
| **5** | **Izdaci za financijsku imovinu i otplate zajmova** |  | **60.200,00** |  |  |
|  |  |  |  |  |  |
| 54 | Izdaci za otplatu glavnice primljenih kredita i zajmova |  | 60.200,00 |  |  |

**Skupina 31** - Rashodi za zaposlene u općini Janjina (dužnosnik, službenici JUO i namještenici) planirani su u visini 132.790,00 EUR. Rashodi za zaposlene planirani su u bruto iznosu, uvećanom za minuli rad za 0,5% godišnje u ukupnom iznosu bruto plaća 107.500,00 EUR, doprinosi na plaću u iznosu 17.720,00 EUR i materijalnim pravima po Odluci u iznosu 7.570,00 EUR.

**Skupina 32** - Materijalni rashodi u općini planirani su u iznosu od 242.930,00 EUR, a najznačajniji iznosi odnose se na materijal i energiju 64.160,00 EUR, rashodi za usluge 153.950,00 EUR te ostali nespomenuti rashodi 18.620,00 EUR te naknade troškova zaposlenima 6.200,00 EUR.

Struktura materijalnih rashoda na razini Općine Janjina sastoji se od naknada troškova zaposlenima: naknade za prijevoz, dnevnica, seminara, rashoda za materijal i energiju: uredski materijal, električna energija te materijal, rashoda za usluge: telefon, poštarina, tekuće održavanje građevinskih objekata, prijevoznih sredstava, javnih površina, nerazvrstanih cesta, javne rasvjete, plaža i kupališta i druge komunalne infrastrukture, nadzor nad provođenjem kapitalnih projekata i ostale usluge, reprezentacije, članarine, zakupnina i najamnina i dr.

**Skupina 34** - bankarske usluge i usluge platnog prometa 1.900,00 EUR te ostale financijske rashode u iznosu 300,00 EUR.

**Skupina 35 –** Subvencije – planirane u iznosu 1.590,00 EUR, a odnose se na subvencioniranje najma Ljekarne.

**Skupina 36** – Pomoći dane u inozemstvo i unutar općeg proračuna – planirane su u iznosu 32.000,00 EUR. Planirane su tekuće pomoći financiranje predškolskog obrazovanja(30.000,00EUR) sufinanciranje potreba OŠ Janjina (2.000,00 EUR).

**Skupina 37** - Naknade građanima i kućanstvima planiraju se u visini 28.000,00 EUR, a odnose se na provedbu dijela socijalnog programa, jednokratne novčane pomoći socijalno ugroženim osobama, naknade roditeljima za novorođenu djecu i sklapanje brakova, poticajne mjere stambenog zbrinjavanja, financijska podrška organizaciji Mlade Mise, božićnice umirovljenicima, prijevoz đaka i studenata.

**Skupina 38 -** Ostali rashodi planiraju se u iznosu od 72.700,00 EUR. U strukturi ostalih rashoda najznačajnije su tekuće donacije a odnose se na organiziranje i provođenje protupožarne zaštite (28.000,00 EUR), transferi za redovno funkcioniranje rad TZO Janjina (30.000,00 EUR) te sufinanciranje potreba u zdravstvu, donacije udrugama u kulturi, , udrugama u sportu i ostalim udrugama, vjerskim zajednicama i druge donacije.

**Skupina 41 i 42** – Ukupni rashodi za nabavu dugotrajne nefinancijske imovine iznose 806.100,00 EUR. R*ashodi za nabavu ne proizvedene dugotrajne imovine* planirani su u iznosu od 19.500,00 EUR, a odnosi se na isplatu prava služnosti vlasnicima zemljišta za gradnju vodoopskrbnog podsustava Osobjava.

*Rashodi za nabavu proizvedene dugotrajne imovine* planirani su u iznosu 786.600,00 EUR i odnose se na aktivnosti i projekte nastavka izgradnje komunalne infrastrukture, nabava uredske te ostale opreme, kupnju novog kamiona za prikupljanje i odvoz komunalnog otpada, ulaganja u računalne programe, izmjena i dopuna PP uređenja općine Janjina, te projektne dokumentacije.

**Skupina 54** - Izdaci u visini 60.200,00 EUR planirani su za otplatu dijela leasinga za kupnju kamiona za prikupljanje i odvoz komunalnog otpada.

# *POSEBNI DIO*

## RASHODI I IZDACI PO ORGANIZACIJSKIM JEDINICAMA I PROGRAMIMA

Rashodi su u Posebnom dijelu proračuna raspodijeljeni po organizacijskoj klasifikaciji na Jedinstveni upravni odjel.

Planiranim Programima, aktivnostima i projektima, osigurava se rad općinskih tijela i njenih korisnika, te se ispunjavaju zakonima propisane obveze Općine, u skladu sa raspoloživim financijskim sredstvima.

Osim zakonom propisanih obveza, Općina Janjina je donijela i niz svojih odluka kojima se poboljšavaju i unapređuju uvjeti života/rada građana i obitelji sa posebnom brigom o djeci predškolskog uzrasta, obitelji, fizičkih i pravnih osoba, neprofitnih organizacija, vjerskih zajednica i dr. subjekata koji djeluju na području općine.

Rashodi u Razdjelu Jedinstveni upravni odjel, planirani iznos 1.378.510,00 EUR, se dalje raspoređuju po aktivnostima i projektima, prema izvorima financiranja, ekonomskoj i funkcijskoj klasifikaciji koji su detaljno prikazani u tablicama posebnog dijela proračuna.